Video: Man gee R1.3 miljoen kontant terugJoe Cornell (skermskoot uit die video) Joe Cornell, ŉ man van die Heilsleër in Kalifornië, Amerika, het ŉ sak met $125 000 (sowat R1.3 miljoen) kontant wat uit ŉ pantservoertuig geval het, teruggegee. Cornell (52) het aan die Fresno Bee gesê hy het verlede Dinsdag gesien ŉ sak val by ŉ verkeerslig uit die veiligheidsmaatskappy, Brinks, se voertuig. “Ek het begin huil en bewe,” het Cornell gesê. “Alles het deur my kop gegaan… die goeie/slegte ding om te doen…” Maar toe hy dink aan sy vierde kleinkind wat op pad is, het hy besluit om die regte ding te doen. “Wat wil ek hê moet sy van my dink? En dis hoe ek besluit het om dadelik die sak geld aan te meld.” Cornell is deel van ŉ dwelmrehabilitasieprogram by die Heilsleër. Ed Cunningham, woordvoerder van Brinks, het gesê hy is onseker hoe die vragmotor die geld verloor het. Hy het die voorval as ŉ “veiligheidskwessie” beskryf. Die maatskappy sal Cornell met $5 000 (ongeveer R53 000) beloon en sal ook $5 000 aan die Heilsleër skenk. KMPH FOX 26 | Central San Joaquin Valley News Source